CELEX: 62020TN0094
Language: sl
Date: 2020-02-19 00:00:00
Title: Zadeva T-94/20: Tožba, vložena 19. februarja 2020 – Campine in Campine Recycling/Komisija

27.4.2020   
            
            
               SL
            
            
               Uradni list Evropske unije
            
            
               C 137/52
            
         
      Tožba, vložena 19. februarja 2020 – Campine in Campine Recycling/Komisija
      (Zadeva T-94/20)
      (2020/C 137/83)
      Jezik postopka: angleeščina
      
         Stranke
      
      
         Tožeči stranki: Campine (Beerse, Belgija), Campine Recycling (Beerse) (zastopniki: C. Verdonck, B. Gielen in Q. Silvestre, odvetniki)
      
         Tožena stranka: Komisija
      
         Predlogi
      
      Tožeči stranki Splošnemu sodišču predlagata, naj:
      
                  —
               
               
                  Komisiji naloži, naj plača nadomestilo, ki ustreza zamudnim obrestim zaradi ravnanja v skladu s sodbo Splošnega sodišča Campine (1) za obdobje od takrat, ko je družba Campine začasno plačala globo do 11. decembra 2019. Te zamudne obresti je treba izračunati po obrestni meri, ki ustreza obrestni meri refinanciranja ECB, ki se uporablja, plus 3,5 odstotne točke – tj. skupaj znesek 300 637,32 EUR ali, podredno, po obrestni meri, ki jo Splošno sodišče šteje za ustrezno;
               
            
                  —
               
               
                  Komisiji naloži, naj plača zamudne obresti od zneska iz točke (a), torej od nadomestila, ki ustreza zamudnim obrestim od dela globe, ki je bila razveljavljena. Te zamudne obresti je treba izračunati po obrestni meri, ki ustreza obrestni meri refinanciranja ECB, ki se uporablja, plus 3,5 odstotne točke (izračunane od nadomestila 300 637,32 EUR kar znese 28,83 EUR na dan), ali, podredno, po obrestni meri, ki jo Splošno sodišče šteje za ustrezno. Te zamudne obresti je treba izračunati za obdobje od datuma, ko je Komisija povrnila glavnico 11. decembra 2019 ali, podredno, od datuma izreka sodbe Splošnega sodišča v tej zadevi ali, še bolj podredno, za obdobje, ki se začne na dan, ki ga Splošno sodišče šteje za ustreznega;
               
            
                  —
               
               
                  podredno, za ničen razglasi dopis Komisije z dne 13. januarja 2020 ali, podredno, elektronski dopis Komisije z dne 10. decembra 2019, v katerih je Komisija zavrnila plačilo zamudnih obresti tožečima strankama zaradi sodbe Splošnega sodišča v zadevi T-240/17 in Komisiji naloži, naj plača odškodnino v skladu s členom 340 PDEU ali, podredno, sprejme ustrezne ukrepe za zagotovitev popolne izpolnitve obveznosti iz sodbe Splošnega sodišča z dne 7. novembra 2019 glede na zahteve iz člena 266(1) PDEU;
               
            
                  —
               
               
                  Komisiji naloži plačilo štroškov postopka.
               
            
         Tožbeni razlogi in bistvene trditve
      
      Tožeči stranki v utemeljitev tožbe navajata tri tožbene razloge.
      
                  1.
               
               
                  Prvi tožbeni razlog se nanaša na to, da bi Komisija morala plačati nadomestilo na podlagi člena 266(2) PDEU in člena 340(2) PDEU. Tožeči stranki navajata, da je bila zaradi sodbe Splošnega sodišča Campine Komisija na podlagi člena 266(1) PDEU, kot je razlagan v sodni praksi, kar zadeva ukrepe za izpolnitev obveznosti iz te sodbe, dolžna ne le vrniti glavnico globe ampak tudi plačati zamudne obresti kot nadomestilo po standardni obrestni meri zaradi izgube možnosti uporabe tega zneska v referenčnem obdobju (tj. obdobju od takrat, ko sta tožeči stranki začasno plačali globo do vračila s strani Komisije), poleg tega pa Komisija v zvezi s tem ni imela nikakršne diskrecije. Glede na retroaktiven učinke sodbe o razglasitvi ničnosti bi morala Komisija plačati nadomestilo, ki ustreza zamudnim obrestim, da bi izpolnila obveznosti iz sodbe Splošnega sodišča v zadevi Campine.
               
            
                  2.
               
               
                  Drugi tožbeni razlog se nanaša na to, da bi Komisija morala plačati zamudne obresti od nadomestila, ki ga je treba plačati. Tožeči stranki navajata, da načelo restitutio in integrum zahteva, da Komisija plača zamudne obresti od nadomestila, ki ustreza zamudnim obrestim od dela globe, ki je bil razveljavljen.
               
            
                  3.
               
               
                  Tretji tožbeni razlog se nanaša na to, da sta dopis Komisije z dne 13. januarja 2020 ali, podredno, elektronski dopis Komisije z dne 10. decembra 2019, v katerih je Komisija zavrnila plačilo zamudnih obresti, nezakonita in morata biti zato razglašena za nična. Tožeči stranki navajata, da sta ta akta nezakonita zaradi kršitve členov 266(1) in 296(1) PDEU.
               
            
         (1)  Sodba z dne 7. novembra 2019, Campine in Campine Recycling/Komisija, T-240/17 (ECLI:EU:T:2019:778).